CELEX: 32019D0601
Language: et
Date: 2019-04-11 00:00:00
Title: Komisjoni rakendusotsus (EL) 2019/601, 11. aprill 2019, millega muudetakse rakendusotsuse 2011/630/EL I lisa seoses Suurbritannia ja Põhja-Iiri Ühendkuningriigi ja teatavate Briti kroonile alluvate alade lisamisega selliste kolmandate riikide või nende osade loetellu, kust on lubatud liitu sisse tuua koduveiste spermat (teatavaks tehtud numbri C(2019) 2832 all) (EMPs kohaldatav tekst)

12.4.2019   
               
               
                  ET
               
               
                  Euroopa Liidu Teataja
               
               
                  L 103/38
               
            
         KOMISJONI RAKENDUSOTSUS (EL) 2019/601,
         11. aprill 2019,
         millega muudetakse rakendusotsuse 2011/630/EL I lisa seoses Suurbritannia ja Põhja-Iiri Ühendkuningriigi ja teatavate Briti kroonile alluvate alade lisamisega selliste kolmandate riikide või nende osade loetellu, kust on lubatud liitu sisse tuua koduveiste spermat
         
            
               (teatavaks tehtud numbri C(2019) 2832 all)
            
         
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 14. juuni 1988. aasta direktiivi 88/407/EMÜ, millega sätestatakse koduveiste sperma ühendusesisese kaubanduse ja impordi korral kohaldatavad loomatervishoiu nõuded, (1) eriti selle artikli 8 lõiget 1, artikli 10 lõike 2 esimest lõiku ja artikli 11 lõiget 2,
         ning arvestades järgmist:
         
                     (1)
                  
                  
                     Ühendkuningriik esitas 29. märtsil 2017 Euroopa Liidu lepingu (ELi leping) artikli 50 kohase teate oma kavatsuse kohta liidust välja astuda. 22. märtsil 2019 võttis Euroopa Ülemkogu vastu otsuse (EL) 2019/476 (2) ELi lepingu artikli 50 lõike 3 kohase tähtaja pikendamise kohta kokkuleppel Ühendkuningriigiga. Kõnealuse otsuse kohaselt pikendatakse ELi lepingu artikli 50 lõikes 3 sätestatud tähtaega kuni 12. aprillini 2019, kui Ühendkuningriigi Parlamendi alamkoda ei kiida väljaastumislepingut heaks hiljemalt 29. märtsiks 2019. Kuna väljaastumislepingut ei ole 29. märtsiks 2019 heaks kiidetud, lõpetatakse liidu õiguse kohaldamine Ühendkuningriigi suhtes alates 13. aprillist 2019 (edaspidi „väljaastumise kuupäev“).
                  
               
                     (2)
                  
                  
                     Komisjoni rakendusotsuse 2011/630/EL (3) I lisas on esitatud selliste kolmandate riikide või nende osade loetelu, kust liikmesriigid peavad lubama koduveiste sperma importi.
                  
               
                     (3)
                  
                  
                     Suurbritannia ja Põhja-Iiri Ühendkuningriik on esitanud vajalikud tagatised, et Suurbritannia ja Põhja-Iiri Ühendkuningriik ja teatavad Briti kroonile alluvad alad täidavad rakendusotsuses 2011/630/EL sätestatud nõudeid koduveiste sperma saadetiste liitu sissetoomiseks alates väljaastumise kuupäevast, kohaldades liidu õigusakte esialgu veel vähemalt üheksa kuu jooksul.
                  
               
                     (4)
                  
                  
                     Võttes arvesse Suurbritannia ja Põhja-Iiri Ühendkuningriigi esitatud konkreetseid tagatisi ja selleks, et vältida asjatuid häireid kaubanduses pärast väljaastumise kuupäeva, tuleks Suurbritannia ja Põhja-Iiri Ühendkuningriik ja teatavad Briti kroonile alluvad alad kanda rakendusotsuse 2011/630/EL I lisas sätestatud selliste kolmandate riikide või nende osade loetellu, kust on lubatud liitu sisse tuua koduveiste sperma saadetisi.
                  
               
                     (5)
                  
                  
                     Seepärast tuleks vastavalt muuta rakendusotsuse 2011/630/EL I lisa.
                  
               
                     (6)
                  
                  
                     Käesolevat otsust tuleks kohaldada alates 13. aprillist 2019, välja arvatud juhul, kui liidu õigust kohaldatakse sel kuupäeval jätkuvalt Suurbritannia ja Põhja-Iiri Ühendkuningriigi suhtes ning Suurbritannia ja Põhja-Iiri Ühendkuningriigis.
                  
               
                     (7)
                  
                  
                     Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Rakendusotsuse 2011/630/EL I lisa muudetakse käesoleva otsuse lisa kohaselt.
         
         
            Artikkel 2
            Käesolevat otsust kohaldatakse alates 13. aprillist 2019.
            Seda ei kohaldata siiski juhul, kui liidu õigust kohaldatakse sel kuupäeval jätkuvalt Suurbritannia ja Põhja-Iiri Ühendkuningriigi suhtes ning Suurbritannia ja Põhja-Iiri Ühendkuningriigis.
         
         
            Artikkel 3
            Käesolev otsus on adresseeritud liikmesriikidele.
         
         
            Brüssel, 11. aprill 2019
            
               
                  Komisjoni nimel
               
               
                  asepresident
               
               Jyrki KATAINEN
            
         
         
            (1)  EÜT L 194, 22.7.1988, lk 10.
         
            (2)  Euroopa Ülemkogu otsus (EL) 2019/476, tehtud kokkuleppel Ühendkuningriigiga, 22. märts 2019, millega pikendatakse ELi lepingu artikli 50 lõike 3 kohast tähtaega (ELT L 80 I, 22.3.2019, lk 1).
         
            (3)  Komisjoni 20. septembri 2011. aasta rakendusotsus 2011/630/EL koduveiste sperma impordi kohta liitu (ELT L 247, 24.9.2011, lk 32).
      
      
         
            LISA
            Rakendusotsuse 2011/630/EL I lisa tabelit muudetakse järgmiselt:
            
                        a)
                     
                     
                        Tšiilit käsitleva kande järele lisatakse järgmised read:
                        
                                    „GB
                                 
                                 
                                    Suurbritannia ja Põhja-Iiri Ühendkuningriik
                                 
                                 
                                     
                                 
                                 
                                     
                                 
                              
                                    GG
                                 
                                 
                                    Guernsey“
                                 
                                 
                                     
                                 
                                 
                                     
                                 
                              
                  
                        b)
                     
                     
                        Islandi käsitleva kande järele lisatakse järgmine rida:
                        
                                    „JE
                                 
                                 
                                    Jersey“